7. ΝΟΜΟΣ 5901 της 7/9 Νοεμ. 1933 (ΦΕΚ Α' 346) Περί κυρώσεως και τροποποιήσεως του από 20/21 Ιουλ. 1933 Ν.Δ/τος περί οργανώσεως της λογιστικής και διαχειριστικής υπηρεσίας των υγειονομικών ιδρυμάτων και υπηρεσιών αρμοδιότητος Υπουργείου Κρατικής Υγιεινής και Αντιλήψεως ως και του τρόπου της προσλήψεως κατωτέρου προσωπικού. Κυρούται και τροποποιείται το ανωτέρω Ν.Δ/μα ως ακολούθως: Άρθρ.1.-Δια Π.Δ/τος, εφ’ άπαξ εκδιδομένου προτάσει του επί της Κρατικής Υγιεινής και Αντιλήψεως Υπουργού, κανονισθήσονται ομοιομόρφως τα του λογιστικού και διαχειρίσεως των κρατικών υγειονομικών ιδρυμάτων και υπηρεσιών. Κρατικά ιδρύματα θεωρούνται τα συνιστώμενα υπό του Κράτους και συντηρούμενα κυρίως υπ’ αυτού. Τα ιδρύματα ταύτα αποτελούσι νομικά πρόσωπα δημοσίου δικαίου. Επί τούτων το Υπουργείον έχει την εποπτείαν και τον έλεγχον. Άρθρ.2.-(Προέβλεπε την δια Π.Δ/τος σύστασιν εφοριών παρά κρατικοίς νοσοκομείοις και θεραπευτηρίοις. Ήδη η διοίκησις και διαχείρισις αυτών διέπεται υπό των κατωτέρω νεωτέρων διατάξεων). Άρθρ.3.-Τα μη κρατικά υγειονομικά ιδρύματα κοινωφελούς χαρακτήρος υπάγονται υπό την εποπτείαν του Υπουργείου Υγιεινής. Τα οπωσδήποτε επιχορηγούμενα εξ αυτών υπό του Κράτους υποχρεούνται κατ’ έτος να υποβάλλουν εις το Υπουργείον Υγιεινής τον προϋπολογισμόν εντός τουλάχιστον δέκα πέντε ημερών προ της τελικής εγκρίσεως αυτών από την οικείαν εφορίαν ή συμβούλιον. Εντός της προθεσμίας ταύτης το Υπουργείον ανακοινοί τας τυχόν παρατηρήσεις αυτού, αίτινες δεν έχουν υποχρεωτικόν χαρακτήρα. Άρθρ.4.-(Αφεώρα την πρόσληψιν του κατωτέρου προσωπικού των κρατικών νοσοκομείων κλπ. Ήδη ισχύει ο δημοσιοϋπαλληλικός Κώδιξ και αι κατωτέρω νεώτεραι διατάξεις). Άρθρ.5.-(Διεγράφη δια του άρθρ. 5ου του κυρωτικού Νόμου 5901). Άρθρ.6.-(Προέβλεπε τον δια Π.Δ/τος ορισμόν των καθηκόντων κλπ. των επιθεωρητών του Υπουργείου Υγιεινής). Άρθρ.7.-(Τελικαί διατάξεις). 34.Β.α.4-7 Νοσηλευτικά Ιδρύματα 